Ansu Fati

Anssumane «Ansu» Fati Vieira (født 31. oktober 2002) er en bissauguineanskfødt spansk fotballspiller som spiller for FC Barcelona.

Han er født i Guinea-Bissau, og flyttet til Herrera i provinsen Sevilla med familien sin da han var seks år gammel, fordi hans eldre bror Braima signerte kontrakt med Sevilla FC.

Karriere

Tidlig karriere
Fati representerte det lokale laget Herrera og ungdomslaget til Sevilla, før han i 2012 ble tatt opp av Barcelonas juniorakademi, La Masia. Fati var på det tidspunktet 10 år gammel.

Barcelona 
2019-20;
Den 24. juli 2019 signerte Fati kontrakt med FC Barcelona i La Liga, en avtale med utløp i 2022. Han debuterte for sitt nye lag i en kamp mot Real Betis den 16. august 2019, da han ble byttet inn på slutten av kampen, som Barcelona vant 5-2. Han ble dermed den nest yngste spilleren som hadde spilt for Barcelona, med 16 år og 298 dager. Kun Vicenç Martínez var yngre, han var 18 dager yngre enn Fati da han debuterte for Barcelona i 1941.

Han scoret sitt første mål for klubben 31. august, da Barcelona spilte 2-2 mot CA Osasuna. 16 år og 304 dager gammel ble han klubbens yngste målscorer noensinne, og han ble også La Ligas tredje yngste målspiller gjennom tidene. Den 14. september 2019 satte han en ny rekord, da han ble klubbens og La Ligas yngste spiller som både scoret og ga målgivende pasning (assist) i samme kamp. Han var da 16 år og 318 dager gammel, og scoret etter to minutter av kampen. Han ble klubbens yngste spiller i Champions League da han spilte i bortekampen mot Borussia Dortmund den 17. september, med 16 år og 321 dager, og 10. desember ble han den yngste målscoreren noen sinne i Champions League, da han scoret mot Inter, i en alder av 17 år og 40 dager. 

Den 2. februar 2020 ble han La Ligas yngste spiller som scoret to mål i samme kamp. Han scoret Barcelonas fjerde mål i bortekampen mot  den 5. juli 2020, og scoret med det klubbens . mål i klubbens historie.

2020-21
23. september 2020 ble han offisielt tatt opp i A-stallen til Barcelona. Han har en utkjøpsklausul på 400 millioner euro. Fire dager etter forfremmelsen scoret Fati to mål, kampen etter scoret han igjen. Prestasjonene hans gjorde ham fortjent til «Månedens La Ligaspiller» i september 2020.

Den 20. oktober 2020 scoret han mot Ferencvaros i Champions League, og ble den første spilleren som scoret mer enn ett mål i konkurransen før han ble 18 år gammel. Fire dager senere, den 24. oktober, scoret han mot Real Madrid for å bli den yngste scoreren i El Clásico.

Den 7. november pådro Fati seg en kneskade mot Real Betis og ble byttet ut ved pause. Medisinske tester bekreftet senere at han hadde revet over menisken i venstre kne. ​​To dager senere ble han operert, og klubben kunngjorde at han ville være ute i omtrent fire måneder.

2021-22
5. august 2021 returnerte Fati til Ciutat Esportiva, Barcelonas treningsanlegg, etter å ha vært ute i ni måneder med skade. Fati ble gitt draktnummer 10, som tidligere ble brukt av Lionel Messi.

Landslaget 
Fati fikk spansk statsborgerskap 20. september 2019, og sa fra seg sitt bissauguineanske statsborgerskap. Han ble kalt inn til det spanske U21-landslaget 11. oktober 2019, da Carles Pérez ble skadet, og debuterte 15. oktober mot Montenegro. 

Den 20. august 2020 ble han kalt inn til Spanias seniorlag, for å delta i de to første kampene i UEFA Nations League 2020-2021. Han debuterte 3. september mot , og scoret sitt første mål for Spanias seniorlag 6. september da han scoret Spanias tredje mål mot . Han ble da Spanias yngste målscorer noen sinne, med 17 år og 311 dager.

Han ble tatt ut i s tropp til VM i fotball 2022 i Qatar.

Referanser

Eksterne lenker 
 

Spanske fotballspillere
Spillere i Fotball-VM 2022
Fotballspillere for FC Barcelona B
Fotballspillere for FC Barcelona